CELEX: 32016R2304
Language: ro
Date: 2016-12-19 00:00:00
Title: Regulamentul de punere în aplicare (UE) 2016/2304 al Comisiei din 19 decembrie 2016 referitor la modalitățile, structura, periodicitatea și indicatorii de evaluare ai rapoartelor privind calitatea datelor transmise în temeiul Regulamentului (UE) nr. 549/2013 al Parlamentului European și al Consiliului (Text cu relevanță pentru SEE )

20.12.2016   
               
               
                  RO
               
               
                  Jurnalul Oficial al Uniunii Europene
               
               
                  L 345/27
               
            REGULAMENTUL DE PUNERE ÎN APLICARE (UE) 2016/2304 AL COMISIEI
      din 19 decembrie 2016
      referitor la modalitățile, structura, periodicitatea și indicatorii de evaluare ai rapoartelor privind calitatea datelor transmise în temeiul Regulamentului (UE) nr. 549/2013 al Parlamentului European și al Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (1), în special articolul 4 alineatul (3),
      întrucât:
      
                  (1)
               
               
                  Regulamentul (UE) nr. 549/2013 instituie Sistemul european de conturi 2010 (denumit în continuare „SEC 2010”), care stabilește termenele până la care statele membre transmit Comisiei conturile și tabelele pentru a fi compilate conform metodologiei stabilite în respectivul regulament.
               
            
                  (2)
               
               
                  În temeiul articolului 4 din Regulamentul (UE) nr. 549/2013, datele care intră sub incidența respectivului regulament se supun criteriilor de calitate prevăzute la articolul 12 alineatul (1) din Regulamentul (CE) nr. 223/2009 al Parlamentului European și al Consiliului (2). Statele membre trebuie să furnizeze Comisiei un raport privind calitatea datelor transmise privind conturile naționale și regionale.
               
            
                  (3)
               
               
                  Statelor membre le-au fost acordate derogări temporare în temeiul Deciziei de punere în aplicare 2014/403/UE a Comisiei (3). Prin urmare, conținutul rapoartelor privind calitatea pe care Comisia le cere din partea statelor membre ar trebui adaptat în conformitate cu respectivele derogări. Cerința de a furniza rapoarte privind calitatea ar trebui să fie introdusă treptat până în anul 2021, pentru a acorda statelor membre timpul necesar pentru a finaliza adaptări majore necesare pentru implementarea SEC 2010 în sistemele statistice naționale.
               
            
                  (4)
               
               
                  În conformitate cu articolul 4 alineatul (3) din Regulamentul (UE) nr. 549/2013 și în scopul aplicării criteriilor de calitate menționate la articolul 4 alineatul (1) din respectivul regulament, modalitățile, structura, periodicitatea și indicatorii de evaluare ai rapoartelor privind calitatea care trebuie furnizate de către statele membre ar trebui definite de către Comisie prin acte de punere în aplicare.
               
            
                  (5)
               
               
                  Deoarece informațiile din rapoartele privind calitatea conturilor naționale și regionale ar trebui să se bazeze pe standardele Sistemului Statistic European referitoare la raportarea în materie de calitate, publicate de Comisie (Eurostat), anexa la prezentul regulament ar trebui întocmită conform standardelor respective. Informațiile privind implementarea ESA 2010 deja furnizate de statele membre ar trebui reutilizate de Comisie și nu ar trebui solicitate în rapoartele de calitate.
               
            
                  (6)
               
               
                  Măsurile prevăzute în prezentul regulament sunt conforme cu avizul Comitetului Sistemului Statistic European,
               
            ADOPTĂ PREZENTUL REGULAMENT:
      Articolul 1
      Raportul privind calitatea conturilor naționale și regionale menționat la articolul 4 alineatul (2) din Regulamentul (UE) nr. 549/2013 se referă la datele transmise de către statele membre în conformitate cu programul de transmitere SEC 2010, astfel cum este prevăzut în anexa B din Regulamentul (UE) nr. 549/2013 în anul anterior raportului.
      Statele membre transmit anual raportul privind calitatea.
      Articolul 2
      Modalitățile, structura și indicatorii de evaluare ai rapoartelor privind calitatea conturilor naționale și regionale menționate la articolul 1 sunt cele prevăzute în anexă.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 decembrie 2016.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 174, 21.5.2013, p. 1.
      
         (2)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (JO L 87, 31.3.2009, p. 164).
      
         (3)  Decizia de punere în aplicare nr. 2014/403/UE a Comisiei din 26 iunie 2014 privind acordarea de derogări statelor membre în ceea ce privește transmiterea de date statistice în temeiul Regulamentului (UE) nr. 549/2013 al Parlamentului European și al Consiliului privind Sistemul european de conturi naționale și regionale din Uniunea Europeană (JO L 195, 2.7.2014, p. 1).
      
         ANEXĂ
         
            Modalități, structură și indicatori de evaluare ai rapoartelor privind calitatea care trebuie furnizate de statele membre
         
         1.   Introducere
         
         Raportul privind calitatea datelor referitoare la conturile naționale și regionale conțin atât indicatori cantitativi, cât și descrieri calitative privind calitatea datelor trimise în anul precedent. Comisia (Eurostat) pune la dispoziția statelor membre rezultatele referitoare la indicatorii cantitativi, calculate pe baza datelor furnizate. Statele membre interpretează datele și transmit observații cu privire la acestea, în conformitate cu metodologia de compilare respectivă și procesul de producție statistică.
         2.   Modalități
         
         
                     —
                  
                  
                     Înainte de 15 februarie 2017 și în fiecare an ulterior, Comisia (Eurostat) furnizează statelor membre proiecte de documente pentru rapoartele privind calitatea completate parțial cu toți indicatorii cantitativi de evaluare menționați în secțiunea 4.
                  
               
                     —
                  
                  
                     Anual, nu mai târziu de 31 mai, statele membre transmit Comisiei (Eurostat) rapoartele privind calitatea completate.
                  
               3.   Structură
         
         Fiecare stat membru prezintă un singur raport privind calitatea referitor la toate tabelele din programul de transmitere SEC 2010, astfel cum se prevede în anexa B la Regulamentul (UE) nr. 549/2013.
         Rapoartele privind calitatea cuprind informații cu privire la toate criteriile de calitate prevăzute la articolul 12 alineatul (1) din Regulamentul (CE) nr. 223/2009. Informațiile sunt prezentate conform următoarei structuri:
         
                     —
                  
                  
                     Relevanță
                  
               
                     —
                  
                  
                     Precizie și fiabilitate
                  
               
                     —
                  
                  
                     Promptitudine și punctualitate
                  
               
                     —
                  
                  
                     Accesibilitate și claritate
                  
               
                     —
                  
                  
                     Coerență și comparabilitate
                  
               Informațiile privind implementarea ESA 2010 deja furnizate de statele membre trebuie reutilizate de Comisie și nu trebuie solicitate în rapoartele privind calitatea.
         4.   Indicatori de evaluare
         
         4.1.   Indicatori cantitativi
         Raportul privind calitatea conține următorii indicatori cantitativi:
         
                     Nr.
                  
                  
                     Indicator
                  
                  
                     Definiție (*1)
                     
                  
                  
                     Variabilă și/sau tabel din programul de transmitere SEC 2010
                  
                  
                     Perioada de referință (*1)
                     
                  
                  
                     Criterii de calitate
                  
                  
                     Implementare
                  
               
                     1.
                  
                  
                     Rata de integralitate a datelor
                  
                  
                     Raportul dintre numărul de celule de date furnizate de către statele membre și numărul de celule de date solicitate prin programul de transmitere SEC 2010, care nu fac obiectul derogărilor
                  
                  
                     Toate tabelele, date trimestriale și anuale
                  
                  
                     1995 până la cel mai recent an și trimestru
                  
                  
                     Relevanță
                  
                  
                     2017
                  
               
                     2.
                  
                  
                     Rata de revizuire a datelor trimestriale
                  
                  
                     Rata de revizuire pentru principalele variabile trimestriale între prima și ultima transmitere de date, rata medie de revizuire la transmiterile ulterioare, de la prima transmitere
                  
                  
                     Volumul produsului intern brut ajustat sezonier și calendaristic (tabelul 1)
                  
                  
                     Trimestre disponibile din ultimii trei ani
                  
                  
                     Precizie și fiabilitate
                  
                  
                     2019
                  
               
                     Totalul forței de muncă ocupate în mii de persoane, ajustat sezonier (tabelul 1)
                  
                  
                     2019
                  
               
                     Venitul brut disponibil al gospodăriilor și al instituțiilor fără scop lucrativ în serviciul gospodăriilor populației, neajustat sezonier (tabelul 801)
                  
                  
                     2021
                  
               
                     Cheltuielile pentru consum final ale gospodăriilor și ale instituțiilor fără scop lucrativ în serviciul gospodăriilor populației, neajustate sezonier (tabelul 801)
                  
                  
                     2021
                  
               
                     Valoarea adăugată brută a societăților nefinanciare, neajustată sezonier (tabelul 801)
                  
                  
                     2021
                  
               
                     Formarea brută de capital fix a societăților nefinanciare, neajustată sezonier (tabelul 801)
                  
                  
                     2021
                  
               
                     3.
                  
                  
                     Rata de revizuire a datelor anuale
                  
                  
                     Rate medii de revizuire pentru principalele variabile anuale în transmiterile ulterioare, de la prima transmitere
                  
                  
                     Tabelul 1:
                     Produs intern brut (prețuri și volume curente), Valoarea adăugată brută (prețuri curente)
                     Tabelul 1 (prețuri curente):
                     Remunerarea salariaților, Excedentul brut de exploatare și venitul mixt brut
                     Tabelul 1 (prețuri curente):
                     
                                  
                              
                              
                                 Cheltuiala pentru consum final a gospodăriilor și a instituțiilor fără scop lucrativ în serviciul gospodăriilor populației
                              
                           
                                  
                              
                              
                                 Cheltuieli ale administrațiilor publice pentru consum final
                              
                           
                                  
                              
                              
                                 Formarea brută de capital fix
                              
                           
                                  
                              
                              
                                 Exporturi de bunuri si servicii
                              
                           
                                  
                              
                              
                                 Importuri de bunuri si servicii
                              
                           Tabelul 1 (mii de persoane):
                     
                                  
                              
                              
                                 Forța de muncă ocupată totală
                              
                           
                                  
                              
                              
                                 Angajați
                              
                           Tabelul 2 (prețuri curente):
                     
                                  
                              
                              
                                 Cheltuieli ale administrațiilor publice
                              
                           
                                  
                              
                              
                                 Venituri publice
                              
                           Tabelul 7 (prețuri curente):
                     Total pasive ale sectorului financiar (neconsolidat)
                     Tabelul 7 (prețuri curente):
                     
                                  
                              
                              
                                 Datoriile societăților nefinanciare (consolidate)
                              
                           
                                  
                              
                              
                                 Datoriile gospodăriilor populației și ale instituțiilor fără scop lucrativ în serviciul gospodăriilor populației (consolidat)
                              
                           Tabelul 10:
                     
                                  
                              
                              
                                 Valoarea adăugată brută în prețuri curente, forța de muncă ocupată în persoane (t + 12 luni)
                              
                           
                                  
                              
                              
                                 Remunerarea salariaților la prețuri curente (t + 24 luni) [NUTS 2 (1)]
                              
                           Tabelul 13 (prețuri curente):
                     Venitul brut disponibil al gospodăriilor (NUTS 2)
                  
                  
                     Ultimii cinci ani
                  
                  
                     Precizie și fiabilitate
                  
                  
                     2019
                  
               
                     4.
                  
                  
                     Punctualitate – date de livrare
                  
                  
                     Prima dată de livrare și data de livrare a datelor validate pentru fiecare tabel din programul de transmitere ESA 2010 pentru toate transmisiile cu termen în cel mai recent an
                  
                  
                     Toate tabelele, date trimestriale și anuale
                  
                  
                     Cel mai recent an
                  
                  
                     Promptitudine și punctualitate
                  
                  
                     2017
                  
               
                     5.
                  
                  
                     Coerență – internă, în interiorul tabelelor și între tabelele
                  
                  
                     Diferența absolută medie și maximă care indică măsura în care statisticile sunt coerente în cadrul aceluiași set de date, respectiv toate identitățile aritmetice și contabile corespunzătoare sunt respectate, fără modificări nejustificate și conforme cu normele de integritate
                  
                  
                     Produs intern brut, prețuri curente (date trimestriale și anuale):
                     În tabelul 1 (produsul intern brut în conformitate cu abordările bazate pe producție, cheltuieli și venituri)
                     Valoarea adăugată brută, prețuri curente (date anuale):
                     Între tabelele 1 și 3
                     Remunerarea salariaților, prețuri curente (date anuale):
                     Între tabelele 1 și 3
                     Formarea brută de capital fix, prețuri curente (date anuale):
                     Între tabelele 1 și 3 și tabelele 1 și 22
                     Exporturi de bunuri și servicii, prețuri curente (date trimestriale și anuale):
                     În tabelul 1 (din componentele de cheltuieli din produsul intern brut și din defalcarea detaliată pe exporturi)
                     Importuri de bunuri și servicii, prețuri curente (date trimestriale și anuale):
                     În tabelul 1 (din componentele de cheltuieli din produsul intern brut și din defalcarea detaliată pe importuri)
                     Forța de muncă ocupată totală, angajați și persoane care desfășoară activități independente (date anuale, mii de persoane):
                     Între tabelele 1 și 3
                  
                  
                     Ultimii cinci ani
                  
                  
                     Coerență și comparabilitate
                  
                  
                     2017
                  
               
                     6.
                  
                  
                     Coerență – date anuale și suma datelor trimestriale
                  
                  
                     Măsura în care statisticile anuale și trimestriale sunt reconciliabile
                  
                  
                     (Pentru toate variabilele cu excepția forței de muncă ocupate, se testează reconcilierea între datele anuale și suma a datelor pentru patru trimestre; pentru forța de muncă ocupată – între datele anuale și media datelor pentru patru trimestre)
                     Produs intern brut, prețuri curente, neajustat sezonier (tabelul 1)
                     Totalul forței de muncă ocupate în mii de persoane, neajustat sezonier (tabelul 1)
                     Excedent brut de exploatare pentru sectorul societăților nefinanciare (tabelele 8/801, prețuri curente)
                     Venit brut disponibil pentru gospodăriile populației și pentru instituții fără scop lucrativ în serviciul gospodăriilor (tabelele 8/801, prețuri curente)
                  
                  
                     Ultimii cinci ani
                  
                  
                     Coerență și comparabilitate
                  
                  
                     2017
                  
               
                     7.
                  
                  
                     Coerență – totaluri și suma componentelor
                  
                  
                     Măsura în care suma unei serii de subcomponente este egală cu un total
                  
                  
                     Produsul intern brut în prețuri curente, neajustate sezonier, totalul și suma componentelor de cheltuieli (date trimestriale și anuale), tabelul 1
                     Valoarea adăugată brută în prețuri curente, total și defalcări NACE Rev. 2 (2), nivelul A*10 (date trimestriale și anuale), tabelul 1
                     Forța de muncă ocupată totală în mii de persoane, neajustată sezonier, total și suma angajaților și a persoanelor care desfășoară activități independente (date trimestriale și anuale), tabelul 1
                     Forța de muncă ocupată totală în mii de persoane, total și suma defalcărilor NACE Rev. 2, nivelul A*10(date anuale), tabelul 1
                  
                  
                     Ultimii cinci ani
                  
                  
                     Coerență și comparabilitate
                  
                  
                     2017
                  
               
                     8.
                  
                  
                     Coerență – agregate principale și conturi nefinanciare pe sectoare
                  
                  
                     Diferențe între datele agregatelor principale și datele corespunzătoare conturilor nefinanciare pe sectoare
                  
                  
                     Produs intern brut, prețuri curente, neajustate sezonier (date trimestriale și anuale):
                     Între tabelele 1 și 8/801
                     Cheltuieli pentru consum final în gospodării și instituții fără scop lucrativ în serviciul gospodăriilor, prețuri curente, neajustate sezonier (date trimestriale și anuale):
                     Între tabelele 1 și 8/801
                     Formarea brută de capital fix, prețuri curente (date anuale):
                     Între tabelele 1 și 8
                     Remunerarea salariaților, prețuri curente (date anuale):
                     Între tabelele 1 și 8
                  
                  
                     Ultimii cinci ani
                  
                  
                     Coerență și comparabilitate
                  
                  
                     2021
                  
               
                     9.
                  
                  
                     Coerență – agregate principale și conturi regionale
                  
                  
                     Diferențe între datele agregatelor principale și datele corespunzătoare conturilor regionale
                  
                  
                     Valoarea adăugată brută, prețuri curente (date anuale):
                     între totalul din tabelul 1 și suma regiunilor NUTS 2 din tabelele 10 și 12
                     Forța de muncă ocupată în mii de persoane (date anuale):
                     între totalul din tabelul 1 și suma regiunilor NUTS 2 din tabelele 10 și 12
                  
                  
                     Ultimii cinci ani
                  
                  
                     Coerență și comparabilitate
                  
                  
                     2021
                  
               
                     10.
                  
                  
                     Coerență – agregate principale și tabele de resurse și utilizări
                  
                  
                     Diferențe între datele agregatelor principale și datele corespunzătoare din tabelele de resurse și utilizări
                  
                  
                     (toate datele sunt în prețuri curente, date anuale)
                     Valoarea adăugată brută:
                     Între tabelele 1 și 16
                     Impozite minus subvenții pe produse:
                     Între tabelele 1 și 15
                     Cheltuiala pentru consum final, cheltuieli pentru consum final ale gospodăriilor, cheltuiala pentru consum final ale sectorului public, cheltuiala pentru consum final ale instituțiilor fără scop lucrativ în serviciul gospodăriilor populației:
                     Între tabelele 1 și 16
                     Formarea brută de capital, formarea brută de capital fix, variația stocurilor, achiziții minus cedări de obiecte de valoare:
                     Între tabelele 1 și 16
                     Exporturi de bunuri si servicii:
                     Între tabelele 1 și 16
                     Importuri de bunuri si servicii:
                     Între tabelele 1 și 15
                     Remunerarea salariaților:
                     Între tabelele 1 și 16
                     Excedent de exploatare brut și venit mixt brut:
                     Între tabelele 1 și 16
                  
                  
                     Ultimii cinci ani
                  
                  
                     Coerență și comparabilitate
                  
                  
                     2021
                  
               
                     11.
                  
                  
                     Coerență – agregate principale și statistici privind finanțele publice
                  
                  
                     Diferențe între datele agregatelor principale și datele corespunzătoare statisticilor privind finanțele publice
                  
                  
                     (toate datele sunt în prețuri curente)
                     Cheltuiala pentru consumul individual (date anuale):
                     Între tabelele 1 și 2
                     Cheltuiala pentru consumul colectiv (date anuale):
                     Între tabelele 1 și 2
                     Impozite pe produse (date anuale):
                     Între tabelele 1 și 9
                  
                  
                     Ultimii cinci ani
                  
                  
                     Coerență și comparabilitate
                  
                  
                     2021
                  
               
                     12.
                  
                  
                     Coerență – conturi nefinanciare pe sectoare și statistici privind finanțele publice
                  
                  
                     Diferențe între datele privind conturile nefinanciare pe sectoare și datele corespunzătoare statisticilor privind finanțele publice
                  
                  
                     Capacitatea netă și necesarul net de finanțare, sectorul public, prețuri curente (date anuale):
                     Între tabelele 8 și 2
                  
                  
                     Ultimii cinci ani
                  
                  
                     Coerență și comparabilitate
                  
                  
                     2021
                  
               
                     13.
                  
                  
                     Coerență – conturi nefinanciare pe sectoare și conturi financiare pe sectoare
                  
                  
                     Diferențe între datele privind conturile nefinanciare pe sectoare și datele corespunzătoare statisticilor privind conturile financiare pe sectoare
                  
                  
                     Capacitatea netă și necesarul net de finanțare, toate sectoarele, prețuri curente (date anuale):
                     Între tabelele 8 și 6
                  
                  
                     Ultimii cinci ani
                  
                  
                     Coerență și comparabilitate
                  
                  
                     2019
                  
               4.2.   Informații privind calitatea datelor
         Raportul privind calitatea datelor conține următoarele informații privind calitatea datelor:
         
                     Nr.
                  
                  
                     Indicator
                  
                  
                     Definiție
                  
                  
                     Criterii de calitate
                  
                  
                     Implementare
                  
               
                     1.
                  
                  
                     Politica de revizuire a datelor
                  
                  
                     Metadatele privind politica de revizuire a datelor naționale care conțin:
                     
                                 —
                              
                              
                                 linkuri la metadatele existente publicate la nivel național;
                              
                           
                                 —
                              
                              
                                 informații succinte cu privire la revizuiri ale referinței și/sau revizuiri de rutină majore și impacturile acestora asupra produsului intern brut.
                              
                           
                  
                     Precizie și fiabilitate
                  
                  
                     2017
                  
               
                     2.
                  
                  
                     Documentația referitoare la metodologie
                  
                  
                     Listă de publicații naționale privind sursele datelor utilizate și metodologia aplicată, care conține titlurile publicațiilor respective și linkuri la acestea, dacă sunt disponibile
                  
                  
                     Accesibilitate și claritate
                  
                  
                     2017
                  
               
                     3.
                  
                  
                     Lungimea seriilor cronologice comparabile pe parcursul perioadei
                  
                  
                     Metadatele privind lungimea seriilor cronologice comparabile pe parcursul perioadei, care conțin:
                     
                                 —
                              
                              
                                 linkuri la metadatele existente publicate la nivel național;
                              
                           
                                 —
                              
                              
                                 informații succinte cu privire la lungimea seriilor cronologice comparabile, întreruperi în seriile cronologice și explicații pentru întreruperi.
                              
                           
                  
                     Coerență și comparabilitate
                  
                  
                     2021
                  
               
            (*1)  Cu excepția cazului în care se precizează altfel, indicatorii cantitativi sunt calculați pe baza celor mai recente colectări de date ale statelor membre publicate pe site-ul web al Eurostat.
         
            (1)  Regulamentul (CE) nr. 1059/2003 al Parlamentului European și al Consiliului din 26 mai 2003 privind nstituirea unui nomenclator comun al unităților teritoriale de statistică (NUTS) (JO L 154, 21.6.2003, p. 1).
         
            (2)  Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).